**OŠ „ANTUN MATIJA RELJKOVIĆ“**

 **BEBRINA**

 **ZAPISNIK SA 3. SJEDNICE ŠKOLSKOG ODBORA**

 **OD 27. LISTOPADA 2021. GODINE**

Početak rada: 16,00 sati.

Nazočni članovi školskog odbora: Mato Tominović, Goran Vračić, Natalija Lučić, Mijo Belegić, Sabina Orešković, Renata Poverk

Nenazočni članovi školskog odbora: Ivana Penić- opravdan izostanak

Ostali nazočni:Marija Rosandić- ravnateljica.

Predsjednik školskog odbora otvara sjednicu, pozdravlja nazočne, i utvrđuje da je nazočno šest članova školskog odbora, te da školski odbor može donositi pravovaljane odluke. Predlaže sljedeći

**DNEVNI RED:**

1. Usvajanje zapisnika sa 2. sjednice Školskog odbora od 05.10.2021.g.

2. Davanje suglasnosti ravnateljici za zasnivanje radnog odnosa po natječaju od

 27.09.2021.g -izvjestitelj ravnateljica

3. Donošenje Pravilnika o izmjeni i dopuni Pravilnika o postupku zapošljavanja

 te procjeni i vrednovanju kandidata za zapošljavanje– izvjestitelj tajnik

4. Različito

Nazočni članovi predloženi dnevni red jednoglasno su usvojili.

**Ad 1)** Nije bilo primjedbi na zapisnik sa 2. sjednice Školskog odbora od 05.10.2021.g. te je isti jednoglasno usvojen.

**Ad 2)** Ravnateljica Marija Rosandić dopisom KLASA:112-01/21-01/03, URBROJ:2178/02-01/01-21-1 od 22.10.2021.g.zatražila je od Školskog odbora prethodnu suglasnost za zasnivanje radnog odnosa po natječajima od 27.09.2021.g. Upoznala je školski odbor sa tijekom izbora kandidata koji je proveden po Pravilniku o postupku zapošljavanja te procjeni i vrednovanju kandidata za zapošljavanje. Nakon uvida u rang liste vrednovanja kandidata te obavljenog intervju sa kandidatima ravnateljica je zatražila prethodnu suglasnost za zasnivanje radnog odnosa:

  **1.** za radno mjesto **učitelja informatike**

 - **Katarina Mirković-** diplomirani učitelj s pojačanim programom iz predmeta informatika, na neodređeno, nepuno radno vrijeme (32 sata tjedno), rad u MŠ Bebrina i po područnim školama

 **2.** za radno mjesto **učitelja razredne nastave**

 **- Marina Brkić-** magistra primarnog obrazovanja,naodređeno (do povratka na rad Dunje Malinar), puno radno vrijeme, rad u PŠ Dubočac

 - **Valentina Zarični-** magistra primarnog obrazovanja, na određeno (do povratka na rad Željke Marić), puno radno vrijeme, rad u PŠ Zbjeg.

 **3.** za radno mjesto učitelja **hrvatskog jezika**

 **- Ivan Dujmović-** magistar edukacije hrvatskog jezika i književnosti, na određeno (do povratka Sandre Jerković na rad), puno radno vrijeme, rad u MŠ Bebrina.

 4. za radno mjesto **spremačice**

 **- Ivana Ramljak –** srednja stručna sprema poljoprivreda- cvjećar, na određeno (do povratka Ankice Kobašlić na rad), nepuno radno vrijeme (11 sati tjedno), rad u PŠ Banovci.

Školski odbor jednoglasno donosi

**ODLUKA: Daje se prethodna suglasnost ravnateljici za zasnivanje radnog odnosa sa: Katarinom Mirković,** za radno mjesto **učitelja informatike,**

**Marinom Brkić,** za radno mjesto **učitelja razredne nastave** u PŠ Dubočac,

**Valentinom Zarični,** za radno mjesto **učitelja razredne nastave** u PŠ Zbjeg**,**

**Ivanom Dujmović,** za radno mjesto **učitelja hrvatskog jezika i**

**Ivanom Ramljak,** za radno mjesto **spremačice**

**Ad 3)** Tajnik škole upoznao je Školski odbor sa prijedlogom Pravilnika o izmjeni i dopuni pravilnika o postupku zapošljavanja te procjeni i vrednovanju kandidata za zapošljavanje. Rasprave o istom nije bio te je Školski odbor jednoglasno donio:

**ODLUKA: Donosi se Pravilnik o izmjeni i dopuni Pravilnika o postupku zapošljavanja te procjeni i vrednovanju kandidata za zapošljavanje OŠ „Antun Matija Reljković“ Bebrina**

Na ovaj Pravilnik suglasnost daje nadležno upravno tijelo županije. Nakon dobivanja suglasnosti nadležnog upravnog tijela županije Pravilnik stupa na snagu osam dana nakon objave na oglasnoj ploči škole. Pravilnik će se objaviti i na mrežnoj stranici škole.

**Ad 4)** Ravnateljica je upoznala Školski odbor sa Zahtjevom NK „Bonk“ Bebrina za korištenje školske dvorane u sezoni 2021./2022. (studeni, prosinac, siječanj i veljača) za treniranje djece NK „Bonk“iz Bebrine, dva puta tjedno (utorkom i četvrtkom od 16,30 do 17,40 sati).

Školski odbor jednoglasno donosi

**ODLUKA:** Usvaja se zahtjev NK „Bonk“ iz Bebrine za besplatnim korištenjem školske dvorane, dva puta tjedno (utorak, četvrtak od 16,30 do 17,40 sati) za treniranje djece NK“Bonk“ iz Bebrine u razdoblju od mjeseca studenog 2021. do veljače 2022.g.

Ova Odluka primjenjivat će se po dobivenoj suglasnosti osnivača.

 Sjednica je završila u 17,00 sati

 Zapisničar Predsjednik Školskog odbora

 Natalija Lučić Mato Tominović

KLASA: 003-06/21-01/06

UR.BROJ: 2178/02-01/07-21-1